Сёння афіцыйна адкрыўся найбуйнейшы кніжны форум краіны – XXVI Мінская міжнародная выстава-кірмаш. Падчас яе адбудзецца каля 400 падзей. Асноўная лакацыя - адміністрацыйны комплекс на праспекце Пераможцаў, 14. За пяць дзён пісьменнікі і кнігавыдаўцы з усяго свету не толькі прэзентуюць новыя выданні, але і падвядуць вынікі мінулага года, абмяркуюць праблемы кніжнай галіны і падзеляцца вопытам.